2023 1 23
LT
Europos Sąjungos oficialusis leidinys
C 23/25
Pyragaičio vidus turi būti minkštas ir purus.
Trupinių spalva gali būti nuo šviesios smėlio iki geltonos spalvos, priklausomai nuo to, kokios spalvos sviestas ir kiaušiniai buvo naudojami.
Vyrauja saldus skonis, ryškus sviesto ir kiaušinių skonis bei aromatas; valgant turi būti juntamas ant pyragaičio paviršiaus esantis cukrus.
Dėl pyragaityje mantecada esančių riebalų jį valgant juntamas tam tikras drėgnumas, todėl kepinys atrodo dar puresnis.
Pyragaičio vidus minkštas, gomuryje švelnus.
c) Fizinės ir cheminės savybės: — drėgnis: ne mažesnis kaip 13 proc. ir ne didesnis kaip 19 proc.; — baltymai: ne mažiau kaip 6 proc.; — riebalai: ne mažiau kaip 20 proc. ir ne daugiau kaip 27 proc.; — angliavandeniai (gliukozė): ne mažiau kaip 45 proc.; — pelenai: ne daugiau kaip 1,7 proc.; — vandens aktyvumas (aw): ne mažesnis kaip 0,7 ir ne didesnis kaip 0,9. 3.3.
Pašarai (taikoma tik gyvūniniams produktams) ir žaliavos (taikoma tik perdirbtiems produktams) Pyragaičiai „Mantecadas de Astorga“ yra gaminami tik iš toliau nurodytų sudedamųjų dalių ir laikantis pateiktų proporcijų: kvietinių miltų, kurių stiprumas turi būti 100–150 erg ir kurių P/L vertė – 0,28–0,60 (30 proc. (± 4 proc.); vištų kiaušinių su lukštu arba pasterizuotų vištų kiaušinių (23 proc. (± 3 proc.); riebalų (23 proc. (± 3 proc.) – sviesto ir kiaulės taukų (6–7,8 proc.), ir cukraus (baltojo cukraus) (20 proc. (± 4 proc.).
Pasirinktinai galima įdėti smulkesnių sudedamųjų dalių, pavyzdžiui, medaus, gliukozės sirupo, vynuogių cukraus, invertuotojo cukraus arba kitokios rūšies cukraus (ne daugiau kaip 3 proc. viso cukraus kiekio); taip pat kvapiosios medžiagos (sviesto kvapo), drėgmę išlaikančių medžiagų, tešlos kildymo medžiagų ir leidžiamų konservantų. 3.4.
Specialūs gamybos veiksmai, atliktini nustatytoje geografinėje vietovėje Visi gamybos veiksmai, t. y. riebalų išplakimas, kiaušinių išplakimas su cukrumi, tešlos paruošimas, tešlos išpilstymas į formeles, pabarstymas cukrumi ir kepimas, atliekami 4 punkte nustatytoje geografinėje vietovėje. 3.5.
Specialios produkto registruotu pavadinimu pjaustymo, trynimo, pakavimo ir kt. taisyklės Produktas turi būti pakuojamas toje pačioje (registruotoje) įmonėje, kurioje jis pagamintas, į medines dėžes, skardines ar kartonines dėžes, fasuotas arba supakuotas didmenomis į plastikinius maišelius.
Pakuotė gali būti sandarinama įvairiais būdais. 3.6.
Specialios produkto registruotu pavadinimu ženklinimo taisyklės Bet kokia pakuotė, kurioje produktas pateikiamas vartotojams, turi būti ženklinama numeruota sertifikavimo etikete, kurioje turi būti pateikiamas ES SGN simbolis ir pavadinimas „Mantecadas de Astorga“ kartu su produkto SGN logotipu.
Etiketės klijuojamos pakavimo įmonėje taip, kad jų nebūtų galima panaudoti pakartotinai.
Produkto SGN logotipas: